text: Politiaftale sikrer ny politiskole i det vestlige Danmark
  17 november 2015 kl. 14.47
  Et flertal i folketinget har tirsdag eftermiddag indgået en ny flerårig aftale om politiet. Den sikrer en ny politiskole i det vestlige Danmark. 
  Regeringen, Dansk Folkeparti, Socialdemokraterne, Liberal Alliance og Det Konservative Folkeparti har tirsdag indgået en ny aftale om politiet.
  Aftalen betyder blandt andet, at politiet får tilført 480 millioner kroner ekstra om året. Samtidig bliver optaget på politiskolen øget, så der optages 150 ekstra elever på politiskolen i 2016 og 2017.
  Særligt interessant for TV SYD’s sendeområde er det, at der er aftalt, at der vil blive etableret en ny politiskole i det vestlige Danmark. Den har blandt andet Haderslev, Sønderborg , Kolding, Fredericia og Esbjerg lagt billet ind på.
  Aftalen ventes også at øge politiets og skattemyndighedernes indsats i grænseområderne.
  Aftalen vækker glæde ved flere lokale folketingsmedlemmer:
  Flere betjente, ny politiskole i vest og øget kontrol i grænseområderne, tjek! 👍🏻 #dkpol #politiaftale
  
  Glimrende! Politiaftale giver styrket toldindsats ved grænsen. Men generer ikke borgere og erhvervsliv med grænsebomme. #dkpol #tvsyd #jvdk
  
  